Publication: Magyar Közlöny
Issue: MK-1998-43 (Year: 1998, Number: 43)
Era: 1990-2004
Section: a 105/1998. (V. 23.) Korm. rendelethez
Paragraph Index: 382

5. Az ismeretek ellenőrzési rendszere Az 5. számú melléklet 5. pontjában foglaltak figyelembevételével, a párhuzamosan folytatott szak követelményeire is tekintettel — kötelező szigorlati tárgy a fúvószenekari irodalom, a hangszerismeret, valamint a transzponálás-partitúraolvasás is, — a szakdolgozat tárgya a fúvószenekari irodalom és tevékenység valamely kérdése, — a diplomamunka ifjúsági zenekarra hangszerelt mű önálló elkészítése, amelynek során a hallgató számot ad hangszerismereti felkészültségéről, stílusismeretéről, — a fúvószenekari karnagyi diplomahangversenyen a hallgató ifjúsági vagy felnőtt fúvószenekart vezényel, számot adva vezényléstechnikai felkészültségéről, stílusismeretéről, formáló készségéről, fúvószenekar-irányító képességéről, — a záróvizsga három része: a szakdolgozat megvédése, a diplomamunka, valamint a diplomahangverseny.

Source: https://magyarkozlony.hu/hivatalos-lapok/389398b7996f8e260d397e869ff09d82f3930003/dokumentumok/0e8915aebd898e1945226a56b68b4f85df56cf88/letoltes